L 302/30 Jurnalul Oficial al Uniunii Europene 19.11.2011 REGULAMENTUL DE PUNERE ÎN APLICARE (UE) NR. 1191/2011 AL COMISIEI din 18 noiembrie 2011 de modificare a Regulamentului (UE) nr. 479/2010 de stabilire a normelor de implementare a Regulamentului (CE) nr. 1234/2007 al Consiliului în ceea ce priveşte notificările statelor membre către Comisie în sectorul laptelui și produselor lactate COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a pieţelor agricole şi privind dispoziţii specifice referitoare la anumite produse agricole („Regulamentul unic OCP”) ('), în special articolul 192 alineatul (2), coroborat cu articolul 4, întrucât: (1)  Articolul 2 alineatul (4) din Regulamentul (UE) nr. 479/2010 al Comisiei () prevede că „prețul la poarta fabricii” notificat de statele membre Comisiei trebuie să se refere la vânzările care au fost facturate în perioada de referință. (2)  Deşi facturile sunt documente contabile oficiale și fiabile, restricționarea sursei preţurilor exclusiv la facturi poate împiedica statele membre să utilizeze alte surse de preţuri fiabile și disponibile. În funcție de produs, aceste alte surse de preţuri fiabile și disponibile pot reflecta mai bine situația predominantă pe piață. Prin urmare, trebuie să se permită, de asemenea, notificarea preţurilor care rezultă din contractele încheiate în perioada de referință. (3) Practica a demonstrat că termenul limită pentru noti- ficarea preţurilor lunare, menţionat la articolul 2 alineatul (2) din Regulamentul (UE) nr. 479/2010, este dificil de respectat în mai multe state membre şi nu le permite acestora să furnizeze Comisiei prețurile definitive. Exactitatea prețurilor notificate trebuie îmbunătățită prin extinderea termenului limită. (4y  Este oportun să se descrie mai bine metoda de anchetă utilizată în ceea ce priveşte originea datelor referitoare la preţuri și metoda de colectare a datelor pe care trebuie să o aplice autoritățile competente. (5) Este necesară reconcilierea informațiilor privind licenţele de export notificate lunar de statele membre cu cele notificate zilnic. Prin urmare, în notificările lunare trebuie furnizate informații suplimentare. () JO L 299, 16.11.2007, p. 1. () JO L 135, 2.6.2010, p. 26. (6) Regulamentul (UE) nr. 479/2010 trebuie modificat în consecință. (7) Măsurile prevăzute de prezentul regulament sunt conforme cu avizul Comitetului de gestionare a orga- nizării comune a piețelor agricole, ADOPTĂ PREZENTUL REGULAMENT: Articolul 1 Regulamentul (UE) nr. 479/2010 se modifică după cum urmează: 1. Articolul 2 se modifică după cum urmează: (a) la alineatul (2), teza introductivă se înlocuieşte cu următorul text: „(2) Până la data de 15 a fiecărei luni, având în vedere preţurile la poarta fabricii înregistrate în cursul lunii precedente la produsele enumerate în anexa LB, statele membre notifică Comisiei:”; (b) alineatul (4) se înlocuieşte cu următorul text: „(4)  În scopul alineatelor (1) și (2), prin «preţ la poarta fabricii» se înțelege prețul la care este cumpărat produsul de la întreprindere, fără taxe (TVA) sau alte costuri (transport, încărcare, manipulare, depozitare, palete, asigurări ctc.). Statele membre se asigură că preţul notificat este repre- zentativ pentru situația predominantă pe piață. Preţul notificat se bazează pe cea mai adecvată sursă de informații disponibilă, și anume: (a) pe vânzările care au fost facturate în perioada de referinţă; şi|sau (b) pe contractele încheiate în perioada de referință pentru livrări în termen de trei luni.”